अभी युवा सेवाएं एवं खेल विभाग में बतौर कोच दे रही सेवाएं; रोहड़ू की रहने वाली
हिमाचल प्रदेश की बेटी डॉ. रविन्द्रा बाश्टू इंडियन नेशनल महिला वॉलीबाल टीम की कोच चुनी गई हैं। डॉ. रविंद्रा 19वीं एशियन महिला चैम्पियनशिप के लिए चयनित टीम को प्रशिक्षण देगी। वह अभी हिमाचल के खेल विभाग में बतौर कोच सेवाएं दे रही है।
हिमाचल प्रदेश की बेटी डॉ. रविन्द्रा बांश्टू इंडियन नेशनल महिला वॉलीबॉल टीम की कोच चुनी गई हैं। डॉ. रविंद्रा 19वीं एशियन महिला चैम्पियनशिप के लिए चयनित वॉलीबॉल टीम को प्रशिक्षण देंगी। वह अभी हिमाचल के युवा सेवा एवं खेल विभाग में बतौर कोच सेवाएं दे रही हैं।
बता दें कि एशियन वॉलीबॉल प्रतियोगिता चीन के हांगजू में 22 सितंबर से आठ अक्टूबर तक खेली जाएगी । इसके लिए वह इंडिया टीम की कोच नियुक्त की गई हैं। डॉ. बांश्टू शिमला जिले के रोहड़ू क्षेत्र की रहने वाली है। वह 2005 में शिक्षा विभाग में कोच चुनी गईं।
डॉ. बांश्टू ने खुद वॉलीबॉल में 16 नेशनल खेले और तीन बार भारतीय टीम से खेली है। उन्हें नेशनल टीम का कोच बनाने के बाद वॉलीबाल फेडरेशन ऑफ इंडिया ने हिमाचल के युवा सेवा एवं खेल विभाग से रिलिव करने का आग्रह किया है, ताकि वह नेशनल वॉलीबाल टीम के कैंप में प्रशिक्षण शुरू कर सके। कोचिंग कैंप बेंगलुरु में 13 जुलाई से शुरू हो गया है।